คือหนูมีเลือดออกกระปิดกระปรอยเปนสีน้ำตาลมา 5วัน หลังจากกินยาคุมแบบปกติได้ 1อาทิตย์ หนูอยากถามว่า 1.หนูจะท้องไหมค่ะเพราะก่อนหน้านี้ได้มีอะไรกับแฟนแล้วหลั่งในแต่ได้กินยาคุมฉุกเฉินไปภายใน1ชม.แล้วถัดไปอีก12ชม.อีก1เม็ด ผ่านไป5-6 วันได้มีประจำเดือนเพราะเลือดมาเยอะมาก หนูเลยไปซื้อยาคุมแบบปกติมากินในวันที่2 ของรอบเดือนตามที่บอกข้างบน 2.ถ้าหนูมีเลือดออกกระปิดกระปรอยอย่างงี้ หนูสามารถตรวจการตั้งครรภ์ได้ไหมหรือต้องรอให้เลือดกระปิดกระปรอยหายก่อนถึงจะค่อยตรวจได้ ตอบหนูด้วยนะค่ะ
สวัสดีค่ะ 1. หากได้ทานยาคุมฉุกเฉินหลังจากมีเพศสัมพันธ์ภายใน 1 ชั่วโมงดังกล่าว และได้ทานเม็ดที่ 2 หลังจากทานเม็ดแรกไปแล้ว 12 ชั่วโมงถัดมา ยาคุมฉุกเฉินจะสามารถช่วยป้องกันการตั้งครรภ์ได้ประมาณ 95%เลือดที่ออกหลังทานยาคุมฉุกเฉินไป 5-6 วัน อาจเป็นเลือดจากผลข้างเคียงของยาคุมฉุกเฉินได้ แต่หากเป็นช่วงวันเวลาที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งหากเป็นประจำเดือนจริงก็แสดงว่าไม่มีการตั้งครรภ์เกิดขึ้น แต่หากไม่ใช่ประจำเดือน ก็แสดงว่ายังมีโอกาสตั้งครรภ์ได้อยู่เมื่อได้เริ่มทานยาคุมกำเนิดไป ผลข้างเคียงของยาคุม อาจทำให้มีเลือดออกกะปริดกะปรอยได้ ซึ่งเมื่อทานต่อเนื่องไปซัก 2-3 แผง อาการมักจะค่อยๆดีขึ้นและหายไปได้2. ในช่วงที่มีเลือดออกกะปริดกะปรอย สามารถตรวจหาการตั้งครรภ์ได้ แต่หากเพิ่งมีประจำเดือนไป อาจเร็วไปที่จะตรวจพบได้ค่ะ แนะนำให้ทานยาคุมกำเนิดจนหมดแผงไปก่อน หากทานหมดแผงแล้ว ไม่มีประจำเดือนมา จึงควรตรวจหาการตั้งครรภ์ค่ะนอกจากนี้ หากเพิ่งเริ่มทานยาคุมเป็นแผงแรก หรือเริ่มใหม่หลังจากหยุดไปนานแล้ว ควรใช้ถุงยางอนามัยร่วมไปด้วยค่ะ เนื่องจากยาคุมอาจยังไม่สามารถออกฤทธิ์ในการป้องกันการตั้งครรภ์ได้เต็มที่